
Pitanje je u vezi 36. ajeta sure Muhammed, na šta se misli kada se kaže u prijevodu ajeta: … i imanja vaša od vas neće tražiti.


* 
* 
* 
* 
* 
* 
* 

 
Na šta se misli kada se kaže u prijevodu ajeta: … i imanja vaša od vas neće tražiti?

“On će vas nagraditi i imanja vaša od vas neće tražiti.” (Muhammed, 36).


Ajet ima nekoliko značenja:


1. Allah će vam dati nagradu na onome svijetu, a zauzvrat, neće vam tražiti vaše imetke, nego vam On naređuje da budete pokorni, kako bi vas nagradio. Primjer tome je ajet: “Džine i ljude sam stvorio samo zato da Mi se klanjaju, Ja ne tražim od njih opskrbu niti želim da Me hrane.”


2. Allah i ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, prilikom davanja sadake, ne traže od vas da dadnete cijeli ***[imetak](https://pitajucene.com/search/imetak/questions/ "Pretraži pitanja o imetku")***.


3. Muhammed, sallallahu alejhi ve sellem, od vas ne traži naknadu u imetku za to što vas poziva. Primjer tome je ajet: “Reci: ‘Ja od vas ne tražim nikakvu naknadu.'”


